פרוטוקול ועדת הדירוג 19.11.2017

נוכחים:חברי הועדה אורי בלאס עודד רוס יבגני לבנזוב מרדכי שורק שרון כספית עמירם קפלן,מנהל הדירוג ליאור גל ושאול ויינשטיין.

קודם כל אושר פרוטוקול ועדת הדירוג הקודם מ15.10.2017

במסגרת הדיון בפרוטוקול הקודם היה דיון גם בעיגול המד כושר כאשר אין חוקיות ברורה אם לעגל כלפי מעלה או מטה תוצאה של חצי בדיוק בחישוב הסופי.

לדעת חבר הועדה יבגני לבנזוב ההגינות אומרת לעגל באופן מקרי את המספר,כאשר לפי שאול ויינשטיין המערכת מעגלת לפי הקוד הקיים בC שרפ. הוסכם שלא לעשות שינויים בנושא העיגול,ושהמערכת תמשיך לעגל כמו שהיא מעגלת היום(שלפי הבדיקה שלי זה לא באופן עקבי כלפי מעלה או כלפי מטה אבל תוצאה של חצי בדיוק בחישוב המד כושר היא נדירה וקורית אולי באחד מתוך 1000 מקרים).

**תקנון הדירוג ושינויים:**

אתחיל בהסבר הדירוג כמו שהוא מיושם היום,אחריו אכתוב את הדיונים שהיו,ובסוף את השינויים שהוסכם עליהם כאשר שינויים לא צפויים להתבצע לפני העדכון של 1.2.2018

תקנון הדירוג

**פרק ד נוסחת המרה ממד כושר בינלאומי של פיד"ה(F) למד כושר ישראלי(I)**

1. הנוסחה:

I = F \* 0.875 + 325 אם F < 2600

I = F אם F >= 2600

נוסחה זאת נכונה לעדכונים של עד 1.8.2017

בעדכון של 1.9.2017 ואחריו חל שינוי בנוסחה עבור F<1600 ובמקרה זה משתמשים בנוסחה I=F\*0.75+525

הערה:לא היה דיון בועדה בשאלה איך מעגלים את החישוב בנוסחת ההמרה אבל לפי בדיקת ראש הועדה בנוסחת ההמרה כשמקבלים מספר לא שלם העיגול במקרה זה (שאינו עיגול של התוצאה הסופית של שינוי המד כושר) הוא תמיד כלפי מטה.

במקרה שF בנוסחה נקבע לפי יבוא נתונים מפיד"ה בתחרות בחוץ לארץ אז לרוב F הוא באמת המד כושר הנכון הבינלאומי של היריב אבל במקרה של הפרשים גדולים מ400 לא, כי מערכת האיגוד לא יודעת לקרוא את הנתונים המדוייקים מאתר פיד"ה,ואם ההפרש בערכו המוחלט גדול מ400 המד כושר הבינלאומי של היריב נשאר באותו כיוון יחסית לבינלאומי של השחקן הישראלי לצורך הנוסחה, אבל משנים את הבינלאומי של היריב לצורך החישוב כך שההפרש יהיה בדיוק 400.

2. נוסחה זו תשמש:

(א) לקביעת מד כושר ישראלי התחלתי לשחקנים חדשים בעלי מד כושר פיד"ה בקצב מלא או בקצב מהיר (ראה פרק ה' סעיף 1)

(ב) לקביעת מד כושר ישראלי זמני לשחקנים זרים המשתתפים בתחרויות בישראל, וגם לשחקנים ישראלים שנחשבים לזרים ומשחקים בליגה שאינה לאומית כי הגדרת שחקן זר בליגה לא בהכרח זהה להגדרת שחקן זר לצורך מד כושר.

(ג) לחישוב מד כושר על סמך משחקים בחו"ל שדווחו על ידי פדרציות זרות ויובאו מפיד"ה (ראה פרק ב' סעיף 1ג' בפרוטוקול הקודם) , באמצעות המרת מדי הכושר הבינלאומיים המתוקננים של היריבים למדי כושר ישראלים. עם זאת, במקרה שיריב כלשהו בתחרות בחו"ל הוא שחקן רשום באיגוד בעל מד כושר ישראלי שאינו שחקן זר (ראה הגדרת שחקן זר בפרוטוקול הקודם), יילקח מד הכושר הישראלי של אותו יריב אשר היה בתוקף בתאריך המשחק לצורך החישוב במקום תוצאת ההמרה ממד הכושר הבינלאומי שלו.

**פרק ה' – טיפול בשחקנים חדשים ובשחקנים "חסרי מד כושר"**

1.

(א) שחקן חדש בעל מספר פיד"ה יקבל מידית מד כושר לפי נוסחת ההמרה על בסיס מד כושר פיד"ה סטנדרטי שלו שהיה בתוקף במועד רישומו באיגוד או במועד המשחק הראשון שלו (אם החל להשתתף בתחרות לפני רישומו באיגוד). מד כושר התחלתי זה יהיה בתוקף החל מתאריך המשחק הראשון שלו, גם אם ניתן מאוחר יותר.

בפועל לא תמיד יודעים שיש לשחקן מד כושר פיד"ה,ולפעמים גם אם השחקן מצהיר שיש לו מד כושר פיד"ה זה לא מספיק כי צריך לדעת איך כותבים את השם של השחקן באנגלית כדי למצוא אותו.

(ב) אם אין לשחקן מד כושר פיד"ה סטנדרטי אך יש לו מד כושר פיד"ה מהיר, יילקח מד כושר פיד"ה המהיר בחשבון לצורך ההמרה. לא ייקבע מד כושר ישראלי לשחקן על סמך מד כושר פיד"ה בזק בלבד.

(ג) שחקן בעל מד כושר ישראלי שנעדר מהארץ לתקופה ארוכה, השתתף בתחרויות בחו"ל וקיבל מד כושר פיד"ה, ולאחר מכן שב להתחרות בישראל יוכל לקבל מד כושר ישראלי חדש על בסיס נוסחת ההמרה באישור מנהל הדירוג.

2. שחקן שאין לו מד כושר פיד"ה וגילו פחות מ-14 שנים בעת הרישום לאיגוד (חישוב הגיל מתבצע לפי שנת הלידה כלומר הפחתת שנת הלידה משנת הרישום לאיגוד), יקבל מידית מד כושר התחלתי לפי הפירוט הבא:

(א)  עד גיל 9 כולל: 1200.

(ב) גיל 10 עד גיל 11: 1250.

(ג) גיל 12 עד גיל 13: 1300.

מד כושר התחלתי זה יהיה בתוקף החל מתאריך המשחק הראשון שלו, גם אם ניתן מאוחר יותר.

3. שחקן שאין לו מד כושר פיד"ה וגילו 14 שנים או יותר, יקבל מד-כושר 0 באופן זמני ויסווג כ"חסר מד כושר". שחקן חסר מד כושר יקבל מד כושר התחלתי ברגע שישלים 5 משחקים או יותר נגד שחקנים בעלי מד כושר. מד כושר התחלתי שהושג בצורה זו לא יפחת מ-1300.

4. תוצאות המשחקים של חסרי מד כושר נגד בעלי מד כושר ששוחקו בפועל יישמרו ברשימת המתנה למשך 18 חודשים (יחד עם מד הכושר של היריב שהיה בתוקף בתאריך המשחק ), עד שהשחקן ללא מד כושר יצבור 5 משחקים מדווחים כאלה, ואז הוא יקבל בעדכון הקרוב מד כושר לפי הנוסחה המופיעה בסעיף 6.

5.המונח בעלי מד כושר בסעיף 4 כולל גם שחקנים בעלי מד כושר בזמן המשחק,וגם שחקנים חסרי מד כושר בזמן המשחק שהשיגו מד כושר בעדכון קודם לעדכון שהשחקן צבר 5 משחקים מדווחים, ובמקרה זה מד הכושר הראשוני שהושג תקף רטרואקטיבית.

6.שחקן חסר מד כושר שהשלים 5 משחקים או יותר ברשימת ההמתנה נגד בעלי מד כושר בעדכון מסויים כהגדרתם בסעיף 5, מקבל מד כושר התחלתי לפי הנוסחה הבאה:

Ri =max(Ra + 400 \* (W-L) / N,1300)

כאשר Ri מד כושר התחלתי

Ra מד כושר ממוצע משוקלל של היריבים לפי המקדם שלהם שנקבע בהתאם למד כושרם ולקצב המשחק(לא מוכפל ב1.5). את המקדם כפונקציה של מד כושר וקצב משחק אפשר לראות טבלה רלבנטית בפרק ז שעוד לא דיברנו עליו בישיבה.

W הסכום של המקדמים של היריבים שניצחת.

L הסכום של המקדמים של היריבים שניצחו אותך.

N סכום המקדמים של המשחקים ששוחקו בפועל

7. מד כושר התחלתי שהתקבל על סמך הנוסחה בסעיף 6, יהיה בעל תוקף רטרו-אקטיבי לגבי כל המשחקים שבהם השתתף השחקן בעת שהיה חסר מד כושר, אך עדיין לא הגיעו לעדכון בעת שקיבל מד כושר התחלתי, וישתמשו בו לצורך חישוב משחקים אלה הן עבור השחקן עצמו והן עבור יריביו.

8. תוצאות המשחקים של בעלי מד כושר נגד חסרי מד כושר (בעת המשחק) ששוחקו בפועל יחושבו למד כושר באופן הבא:

(א) אם השחקן ללא מד כושר כבר השיג מד כושר לפני שהמשחק מגיע לעדכון, העניין יטופל לפי סעיף 7 להלן כך שנחשב למשחק בין שחקנים בעלי מד כושר ששייך לפרק ז.

(ב) אם השחקן ללא מד כושר צבר לפחות 5 משחקים בהמתנה (ראה סעיף 4) באותו עדכון שבו מחושב משחק זה או באותו עדכון בצירוף עדכונים קודמים והוא עומד לקבל מד כושר התחלתי, יילקח מד כושר התחלתי זה בחשבון עבורו כך ששוב החישוב לפי משחק בין שחקנים בעלי מד כושר כמתואר בפרק ז(שעדיין לא דנו בו בועדה).

(ג) אחרת – יקבל השחקן בעל מד כושר +2 עבור ניצחון, -2 עבור הפסד, 0 עבור תיקו, והשחקן לא יקבל את הבונוס הרגיל עבור המשחק(לפי היישום בפועל).

בכל מקרה – כל משחק ששוחק בפועל יבוא לידי ביטוי בחישוב מד כושר עבור שחקן בעל מד כושר.

**דיונים בתקנון**:

פרק ד סעיף 1:דיון בנוסחת ההמרה.

בשורה התחתונה לא הוחלט לעשות שינויים בינתיים אבל הוחלט לדון בנושא בישיבה הקרובה.

העובדות הן שהמד כושר הבינלאומי לא אמין ,ויש שחקנים שקיבלו בעבר מד כושר התחלתי גבוה מדי או נמוך מדי בגלל שפיד"ה מאפשרת לשחקנים לקבל מד כושר על סמך מספר קטן של משחקים.

עמירם קפלן דיבר על שחקנים שקיבלו מד כושר בינלאומי נמוך מדי ואני הבאתי כדוגמה את ענבר שביט שקיבל בעבר מד כושר בינלאומי התחלתי גבוה מדי,ובהתחלה מד כושרו הבינלאומי היה גבוה מהישראלי.

הצעתי כשינוי זמני עד שנאסוף נתונים כדי להחליט על נוסחת המרה נכונה יותר בישיבת הדירוג הבאה לחלק את השינוי ב2 בטענה שאם המד כושר לא אמין אז עדיף שהשינויים יהיו קטנים יותר אבל עודד רוס התנגד ,ומכיון שבכל מקרה אנו צפויים לדון בנושא בדצמבר הוחלט שנדון בנושא בישיבה הבאה(בכל מקרה כל שינוי שיהיה במד כושר לא צפוי להתבצע לפני העדכון של 1.2.2017 כולל שינויים שהוחלט עליהם בישיבה זאת).

עמירם קפלן רצה שינויים רטרואקטיבים בטענה שיכולה להיות השפעה על המלגות אבל אני ציינתי שהתחרות על המלגות היא רק בין משתתפי אליפות אירופה ובין עצמם ,ולמעשה אין שום השפעה רלבנטית על אלו שהעלו טענות בנושא.

הצעתי לפנות למתכנת מקצועי כדי להתייעץ איתו בנושא של תיקון החישובים בנוסחת ההמרה למשל לגבי הפרשים גדולים מ400 נקודות אבל כרגע זה לא יתבצע. הוסבר שהעברת הקוד של אתר האיגוד למתכנת אחר אפילו אם המתכנת האחר מתנדב לייעץ ללא תשלום דורשת הסכם סודיות ,ולא מעט עבודה משאול ויינשטיין שיצטרך לענות על שאלות ולכן לא מעשית כרגע(אבהיר ששאול ויינשטיין מתנדב כרגע באיגוד ולא מקבל משכורת).

פרק ה סעיף 1)א)הוצע על ידי עמירם קפלן לחייב מנהל מועדון שיתן הצהרה אם לשחקן יש מד כושר בינלאומי או אין מד כושר בינלאומי ,ואם יש לו בינלאומי לברר מה השם שלו באנגלית. מרדכי שורק הסביר שלפעמים קשה מאוד לנחש מה השם באנגלית על סמך השם בעברית כך שצריך לפנות לשחקן בשביל זה.

פרק ה סעיף 3) הוצע על ידי עמירם קפלן להעלות את המינימום לכמות גדולה יותר של משחקים.

אני התנגדתי בטענה ששחקנים לא מעטים במצב כזה לא יקבלו מד כושר כלל כי הם משחקים רק בליגה ועד שהם מגיעים ליותר מ5 משחקים יכולים לחלוף יותר מ18 חודשים,ובנוסף היריבים שלהם לא יקבלו מד כושר על המשחקים מולם,והוחלט שלא לשנות את זה בינתים.

פרק ה סעיף 6) הוסכם שזאת לא הנוסחה הכי הוגנת כי אם 2 שחקנים השיגו 50 אחוז מול אותם יריבים אז זה שניצח 1800 והפסיד ל1700 יקבל פחות מזה שניצח 1700 והפסיד ל1800 כי המקדם של ה1700 גבוה יותר,ולכן המשקל של המשחק מול ה1700 גבוה יותר,והוסכם לקבל את הצעת אורי זק.

דובר על השאלה אם לצורך חישוב מד כושר התחלתי לשחקנים עם מד כושר 0 להוריד נצחון במקרה שהוא מוריד את רמת הביצועים או הפסד במקרה שהוא מעלה את רמת הביצועים(לדוגמה שחקן שניצח 1200 וסיים 5 משחקים בתיקו עם 2000 יקבל מד כושר התחלתי שנמוך מ2000 כאשר בלי הנצחון על השחקן עם מד כושר 1200 היה מקבל מד כושר התחלתי 2000). הוחלט שלא לעשות כלום בנושא בינתים.

דובר על השאלה אם לחכות ששחקן יצבור תוצאה שאינה 100% או 0% כדי לקבל מד כושר התחלתי כאשר הרעיון הוא שאם ניצחת 5 שחקנים של 1200 קשה לדעת מה הרמה שלך ואתה יכול להיות או 1600 או רב אמן.

הוחלט ששחקן עם מד כושר 0 שצבר פחות מ9 משחקים עם תוצאה שהיא 100% או 0% לא יקבל מד כושר אבל בכל מקרה יקבל מד כושר ברגע שהגיע ל9 משחקים גם אם התוצאה נשארת 100% או 0%.

פרק ה סעיף 8)ג) הוסכם שאי מתן בונוס לשחקן ששיחק עם 0 אינו הוגן.

**הסכמות על שינויים:**

1)פרק ה סעיף 1:במקרה של רישום שחקן חדש שאינו ילד מנהל המועדון צריך לבקש ממנו לתת הצהרה אם הוא בעל מד כושר בינלאומי או לא ,ובמקרה שהוא מצהיר שהוא בעל מד כושר בינלאומי יש לבקש מהשחקן את שמו באנגלית כדי שאפשר יהיה למצוא את מד כושרו.

2)פרק ה סעיף 6:הוסכם שבמקרה ששחקן חדש עם מד כושר 0 שצבר 100% או 0% לא יקבל מד כושר אחרי פחות מ9 משחקים כל עוד התוצאה שלו נשארת 100% או 0% אבל אם הגיע ל9 משחקים יקבל מד כושר בכל מקרה.

3)הוסכם לקבל את הצעת אורי זק לפיה:

לשחקן בעל מד כושר 0 יחושבו ביצועים בכל אחד מהקצבים ששיחק כאשר לכל אחד מהמשחקים אותו משקל בחישוב זה. אחר כך יעשה ממוצע משוקלל בין התוצאות כאשר המשקל של כל תוצאה הוא בהתאם לסכום המקדמים של היריבים בקצב הרלבנטי.

4)פרק ה סעיף 8)ג)

הוסכם שבעתיד השחקן כן יקבל את הבונוס הרגיל עבור המשחק גם על משחקים מול בעלי מד כושר 0.

הוסכם שהישיבה הבאה תיערך ביום שלישי 26.12.2017 בשעה 7 בערב.